

**UDRUŽENJE SLIJEPIH KANTONA SARAJEVO**

**SARAJEVO,ul. Podgaj br.7, Tel:033 445 185,**

**Fax: 033 445 394**

**e-mail:usgks@bih.net.ba**

**www:slijepi - sa.org.ba**

**Broj:\_\_\_\_\_\_\_\_\_\_\_\_/20**

**Datum:27.05.2020.god.**

Na osnovu člana 38.Statuta Udruženja slijepih Kantona Sarajevo Upravni odbor na 2. sjednici koja je održana 27.05.2020. godine usvojio je

**Politiku borbe protiv korupcije u Udruženju slijepih Kantona Sarajevo**

**Definicija korupcije**

"Zloupotreba povjerenja, moći ili položaja za sticanje nepropisne dobiti. Korupcija uključuje, između ostalih stvari, nuđenje i prihvatanje mita - uključujući podmićivanje domaćih i stranih dužnosnika - prevaru, pronevjeru, kršenje povjerenja, iznuđivanje, sukobe interesa i nepotizam."aa

**Pristup korupciji**

Udruženje slijepih Kantona Sarajevo ima nultu toleranciju prema korupciji. Siromaštvo i korupcija idu ruku pod ruku. Najsiromašniji ljudi su često najteže pogođeni korupcijom i stalno su u začaranom krugu. Korupcija predstavlja ozbiljnu prijetnju razvoju i stoji na putu svemu što Udruženje slijepih predstavlja i čemu teži. Strategija Udruženja slijepih Kantona Sarajevo za borbu protiv korupcije je uvijek da se **spriječi, obavijesti o korupciji i preduzmu akcije protiv nje, kao i da se nikad ne prihvati, čak i ako rezultat toga može biti odlaganje, prepreke ili totalna nemogućnost za sprovođenje svojih aktivnosti.**

Domaće zakonodavstvo, pravila i propisi moraju se poštovati, kao i pravila koja utvrđuju donatori, ali nikada kao izgovor za kršenje domaćeg zakonodavstva i podršku korupciji ili drugom neetičnom ponašanju.

Korupcija se može pojaviti u prilikama kada postoji mogućnost za pronevjeru za ličnu korist. Pošto je teško i skupo otkriti i istražiti korupciju, **preventivne mjere su ključne**. Svjesnost, efikasni sistemi i rutine zajedno sa jasnim smjernicama su važne mjere koje će biti korištene da se spriječi i otkrije korupcija.

**Obuhvat politike**

Ova politika obuhvata sve aktivnosti Udruženja i primjenjuje se interno kao i u odnosima sa vladinim i nevladinim organizacijama i donatorima.

Politika pokriva i odnosi se na sve članove Skupštine, Upravnog odbora i zaposlene u Udruženju kao i njihove saradnike - konsultante ili bilo koga drugog ko radi za Udruženje.

Udruženje će osigurati da svi zainteresirani budu upoznati i primjenjuju ovu politiku.

Svi članovi organa Udruženja i svi zaposleni u Udruženju su odgovorni da aktivno sprečavaju korupciju kroz prepoznavanje i uzimanje u obzir takvih rizika u svim aktivnostima i da uvijek reaguju i prijavljuju bilo kakvu sumnju o korupciji ili nepravilnostima.

**Obaveze**

* Ova politika treba da bude uključena u sve sporazume koje Udruženje potpisuje sa svojim partnerima, u projektima ili programima, kako domaćim tako i međunarodnim.
* Ova politika se primjenjuje na sve nabavke koje provodi Udruženje.
* Od članova organa Udruženja, kao i zaposlenih u Udruženju, se očekuje da preduzmu akcije kada posumnjaju na korupciju i o tome obavjeste nadležne organe Udruženja u skladu sa ovom Politikom.
* Zaposleni i izabrani predstavnici ne treba da učestvuju u izradi niti u odlukama koje mogu dovesti u pitanje njihovu nepristrasnost i moraju obavjestiti menadžment o svim situacijama u kojima bi se njihova nepristrasnost mogla dovesti u pitanje.
* Zaposleni i izabrani predstavnici ne mogu obavezivati Udruženje, bilo finansijski ili na drugi način, izvan ovlasti koja im je data zakonima, Statutom Udruženja, pravilnicima i drugim aktima.
* Zaposleni i izabrani predstavnici ne mogu primati poklone bilo koje značajne vrednosti od kolega, partnera ili drugih pojedinaca ili grupa.

U svrhu prevencije korupcije Udruženje će:

* podržati demokratske procese zasnovane na transparentnosti, odgovornosti i učešću
* procijeniti rizik od korupcije u svim projektima, programima i aktivnostima
* imenovati, provjeriti i pratiti bilo koji rizik koji se identifikuje
* procijeniti i podržati odgovarajuću administraciju, kao i unutrašnju upravu i kontrolu

**Razvoj antikorupcijskog rada**

Upravni odbor i menadžment imaju krajnju odgovornost za razvoj instrumenata i rutina interne kontrole kako bi prepoznali i borili se protiv korupcije. U praksi, prevencija korupcije je odgovornost svih uključenih u rad i djelovanje Udruženja i uvijek je treba uzimati u obzir prilikom vršenja svakodnevnih aktivnosti. Menadžment je odgovoran za istraživanje sumnjivih slučajeva korupcije i njihovo prijavljivanje Upravnom odboru Udruženja. Poseban dokument sadrži smjernice za procedure koje se primjenjuju kad se sumnja na korupciju.

**Rječnik**

**Odgovornost –** Odgovornost je institucionalizovani odnos između različitih aktera. Jedna skupina ljudi /organizacija koja je obavezna da odgovara ('accountees'), a drugi skupina su oni koji obavezuju na odgovornost ('accounters'). DFID. To znači da se mora osigurati da dužnosnici u javnim, privatnim i dobrovoljnim organizacijama budu odgovorni za svoje postupke i da postoji popravka kada se dužnosti i obaveze ne ispune. Transparency International

**Podmićivanje –** Nuđenje, obećavanje, davanje, prihvatanje ili traženje prednosti kao podsticaj za akciju koja je nelegalna, neetična ili krši povjerenje. Podsticaji mogu biti u obliku poklona, ​​kredita, naknada, nagrada ili drugih prednosti (porezi, usluge, donacije itd.). Transparency International

**Preusmjeravanje sredstava za privatnu dobit -** Uključuje prevaru, pronevjeru i krađu resursa za vlastitu upotrebu itd.

**Pronevjera –** Kada osoba koja ima funkciju u instituciji, organizaciji ili preduzeću nepošteno i nezakonito odvaja, koristi ili prodaje sredstva i robu koja su joj povjerena a za lično bogaćenje ili druge aktivnosti. Transparency International

**Neuspjeh da se preduzmu akcije** **–** Na primjer, propust da se precesuira neko ko je osumnjičen.

**Prevara –** Varati. Radnja namjernog zavaravanja nekoga kako bi se stekla nepravedna ili nezakonita prednost (finansijska, politička ili neka druga). Transparency International

**Zloupotreba moći i/ili položaja** **–** Koristiti povjerenu moć za lične koristi npr. novac, usluge, seksualne usluge itd. u zamjenu za hranu, sklonište itd.

**Nepotizam (favorizovanje) –** Oblik favorizovanja zasnovan na poznanstvima i bliskim odnosima pri čemu neko na službenom položaju iskorištava svoju moć i ovlasti da obezbjedi posao ili uslugu članu porodice ili prijatelju, iako on ili ona možda nije kvalifikovana ili to zaslužuje. Transparency International

**Podjela profita** – Oblik dogovorenog plaćanja koje se daje u zamjenu za pružene usluge. Generalno govoreći, naknada (novac, roba ili usluge) se pregovara unaprijed.

**Transparentnost** **–** Karakteristika vlada, kompanija, organizacija i pojedinaca koji su otvoreni u jasnom iznošenju informacija, pravila, planova, procesa i akcija. Transparency International

**Menadžment Udruženja čine:** predsjednik, zamjenik predsjednika i direktor Udruženja. Osobe koje obnašaju navedene funkcije ovlaštene su da predstavljaju i zastupaju Udruženje.

PREDSJEDNIK

\_\_\_\_\_\_\_\_\_\_\_\_\_\_

/ Senija Okić /